Jindarab gravi f'inċident tat-traffiku fl-Imġarr Raġel ndarab wara li lbieraħ għall-ħabta tas-6:00 p.m kien involut f'inċident tat-traffiku li seħħ fi Triq il-Wardija fl-Imġarr. Minn investigazzjonijiet illi saru rriżulta li raġel Amerikan ta' 46 sena residenti l-Mellieħa tilef il-kontroll tal-mutur Lexmoto li kien qiegħed isuq u konsegwentament skidja u daħal f'karozza li kienet qiegħda tinstaq fl-istess direzzjoni. Fil-post issejħet ambulanza li ħadet lill-Amerikan lejn l-Isptar Mater Dei għal aktar kura. Aktar tard hu ġie ċċertifikat li weġġa' gravi. L-investigazzjonijiet tal-Pulizija għadhom għaddejjin.